Արթուր Հովհաննիսյանն առաջին ընթերցումով քննարկման է ներկայացրել նաեւ «Հասարակության եւ պետության կարիքների համար սեփականության օտարման մասին» ՀՀ օրենքում փոփոխություն կատարելու մասին» օրենքի նախագիծը, որով հանրային գերակա շահ ճանաչված սեփականության նկարագրության արձանագրության բողոքարկման համար նախատեսվել է մեկամսյա ժամկետ: Նախագծի ընդունման արդյունքում կամրապնդվեն սեփականության իրավունքի առավել արդյունավետ պաշտպանության իրավական հիմքերը: Փոխնախարարը նշել է, որ գործադիրն ընդունել է ԱԺ պատգամավոր Անդրանիկ Հարությունյանի առաջարկը եւ լրամշակել նախագիծը՝ սահմանադրական հասկացությունների միասնականության կիրառման նպատակով փոխելով օրենքի վերնագիրը: